37 ຄົນ ໄດ້ຮັບບາດເຈັບ ຍ້ອນ ລະເບີດລົດ ທີ່ ເລບານອນ (ສະໄລດ໌/ວີດີໂອ)
ຍັງ​ບໍ່​ມີ​ກຸ່ມ​ໃດ​ ອ້າງ​​ເອົາ​ຄວາມ​ຮັບຜິດ​ຊອບ​ ​ໃນ​ການ​ໂຈມ​ຕີ ດ້ວຍລະເບີດລົດ ທີ່ເຮັດໃຫ້ ມີຜູ້ໄດ້ຮັບບາດເຈັບ 37 ຄົນ ຢູ່ເລບານອນ.
ລະເບີດທີ່ຫ້າງໃສ່ລົດຄັນນຶ່ງ ໄດ້ແຕກຂື້ນ ຢູ່ທີ່ໝັ້ນຂອງກຸ່ມ Hezbollah ຊຶ່ງເປັນກຸ່ມຫົວຮຸນແຮງ ຂອງ Shi’ite ໃນ Le- banon ເຮັດໃຫ້ມີຜູ້ໄດ້ຮັບບາດເຈັບ 37 ຄົນ ເຫດລະເບີດແຕກ ໃນວັນອັງຄານມື້ນີ້ ທີ່ຄຸ້ມ Beir el-Abed ຊານເມືອງກໍ້າໃຕ້ຂອງກຸງເບຣຸດ ເຮັດໃຫ້ເກີດໄຟໄໝ້ລົດຫລາຍ ຄັນ ແລະສົ່ງແປວຄວັນໃຫຍ່ຂື້ນສູ່ທ້ອງຟ້າ ລະເບີດໄດ້ແຕກຂື້ນ ຢູ່ຍ່ານທຸລະກິດ ທີ່ເປັນຄຸ້ມມີຜູ້ຄົນອາໄສຢູ່ ແລະຍັງເປັນຫ້ອງ ການຂອງ ກຸ່ມ Hezbollah ນຳດ້ວຍ ຍັງບໍ່ມີກຸ່ມໃດອ້າງເອົາຄວາມຮັບຜິດຊອບ ໃນການໂຈມຕີຄັ້ງນີ້ເທື່ອ ເລບານອນ ໄດ້ເກີດການສູ້ລົບກັນທາງດ້ານສາສະໜາ ທີ່ພົວພັນກັບສົງຄາມກາງເມືອງ ໃນຊີເຣຍ ທີ່ເປັນປະເທດເພື່ອນບ້ານ ໂດຍທີ່ຊາວ Shi'ites ສ່ວນຫລາຍພາກັນເຂົ້າຂ້າງ ປະທານາທິບໍດີຊີເຣຍທ່ານ Bashar al-Assad ແລະ ຊາວ Sunni ຊຶ່ງສ່ວນ ໃຫຍ່ແລ້ວ ແມ່ນໃຫ້ການສະໜັບສະໜຸນ ກຳລັງຕໍ່ຕ້ານ ລັດຖະບານ ພວກນັກລົບ Hezbollah ໄດ້ພາກັນເຂົ້າໄປໃນຊີເຣຍ ເພື່ອຮ່ວມສົມທົບກັບ ກໍາລັງຂອງ ທ່ານ Assad ທາງໃຕ້ຂອງກຸງ Beirut ໄດ້ກາຍມາເປັນບ່ອນທີ່ຖືກໂຈມຕີດ້ວຍລະເບີດຕ່າງໆ ໃນບໍ່ເທົ່າ ໃດເດືອນຜ່ານມານີ້ ຮວມທັງໃນເດືອນພຶດສະພາເວລາຈະຫລວດສອງລູກ ຕົກໃສ່ເຂດ ດັ່ງກ່າວ